section_heading: O gradu
paragraph_text: Današnji Stanley je cestovno raskrižje Istočnog Falklanda, središte trgovine za cijelo otočje. Mjesna tvrtka (Falkland Islands Company) posjeduje najveći broj trgovina i hotel u gradu. Od znamenitosti u gradu važne su: Otočki muzej (Falkland Islands Museum), Guvernerova palača (Government House, podignuta 1845.), Slavoluk od kitove kosti, par totema, nekoliko ratnih grobnica i stari ratni brod u luci.